BANPU วิ่งฉิว 4% โบรกฯชี้กำไรปกติ Q1/61 โตต่อเนื่องรับราคาถ่านหินพุ่ง
BANPU วิ่งฉิว 4% โบรกฯชี้กำไรปกติ Q1/61 โตต่อเนื่องรับราคาถ่านหินพุ่ง ณ เวลา 10.08 น. อยู่ที่ระดับ 20.10 บาท เพิ่มขึ้น 0.70 บาท หรือ 3.61% สูงสุดที่ระดับ 20.30 บาท ต่ำสุดที่ระดับ 19.80 บาท ด้วยมูลค่าซื้อขาย 634.41 ล้านบาท
2 พ.ค. 2561

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ณ เวลา 10.08 น. อยู่ที่ระดับ 20.10 บาท เพิ่มขึ้น 0.70 บาท หรือ 3.61% สูงสุดที่ระดับ 20.30 บาท ต่ำสุดที่ระดับ 19.80 บาท ด้วยมูลค่าซื้อขาย 634.41 ล้านบาท

ด้านนักวิเคราะห์ บล.โกลเบล็ก ระบุว่า ราคาหุ้นรับรู้ข่าวเรื่องค่าปรับคดีความหงสาไปแล้ว โดยค่าปรับต่ำกว่าที่คาดเหลือเพียง 2.7 พันล้านบาท ขณะที่ Consensus คาดว่าผลประกอบการ 1Q61 จะขาดทุน 5 ร้อยล้านบาทจากค่าปรับดังกล่าว แต่กำไรปกติปรับตัวขึ้นเนื่องจากราคาถ่านหินทรงตัวในระดับ 92-105 $/Ton
ทั้งนี้ ราคาถ่านหินปรับตัวขึ้น 10% ในช่วง 5 วันที่ผ่านมาสู่ระดับ 102$/Ton เนื่องจากอินโดนีเซียยังคงอยู่ในช่วงฤดูฝนทำให้การผลิตถ่านหินทำได้น้อยลง ขณะที่สำนักข่าว Reuters คาดว่าความต้องการใช้ถ่านหินอีก 2 ปีต่อจากนี้ยังมีอุปสงค์จากเอเชียกว่า 70% เพื่อใช้ในการผลิตไฟฟ้าเป็นปัจจัยหนุนต่อราคาถ่านหินเพิ่มเติม